pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัด มท. สั่งการผู้ว่าฯ ทุกจังหวัดระดมสรรพกำลังประชาสัมพันธ์ในวงกว้างต่อสาธารณชนและลงพื้นที่ไปพบครอบครัวคนไทยที่ไปทำงานในอิสราเอล วิงวอนแรงงานไทยเดินทางกลับประเทศไทยโดยเร็วที่สุด
วันอาทิตย์ที่ 29 ตุลาคม 2566
29/10/2566
ปลัด มท. สั่งการผู้ว่าฯ ทุกจังหวัดระดมสรรพกําลังประชาสัมพันธ์ในวงกว้างต่อสาธารณชนและลงพื้นที่ไปพบครอบครัวคนไทยที่ไปทํางานในอิสราเอล วิงวอนแรงงานไทยเดินทางกลับประเทศไทยโดยเร็วที่สุด
ปลัด มท. สั่งการผู้ว่าฯ ทุกจังหวัดระดมสรรพกําลังประชาสัมพันธ์ในวงกว้างต่อสาธารณชนและลงพื้นที่ไปพบครอบครัวคนไทยที่ไปทํางานในอิสราเอล วิงวอนให้แรงงานไทยเดินทางกลับประเทศไทยโดยเร็วที่สุด เพื่อความปลอดภัยของชีวิต
เมื่อวันที่ 28 ต.ค. 66 นายสุทธิพงษ์ จุลเจริญ ปลัดกระทรวงมหาดไทย เปิดเผยว่า กระทรวงการต่างประเทศ ได้มีแถลงการณ์เรียกร้องให้คนไทยในอิสราเอล เดินทางกลับประเทศไทยโดยเร็วที่สุด อันเนื่องมาจากสถานการณ์ความรุนแรงในอิสราเอล - กาซา ตั้งแต่วันที่ 7 ตุลาคม 2566 และ กองทัพอิสราเอลได้เพิ่มปฏิบัติการภาคพื้นดินในบริเวณฉนวนกาซา ซึ่งน่าจะส่งผลให้สถานการณ์สู้รบรุนแรงยิ่งขึ้น และเป็นอันตรายต่อชีวิตและความปลอดภัยของชาวไทยในอิสราเอล รวมถึงมีความเป็นไปได้ว่า การสู้รบจะขยายพื้นที่ซึ่งอาจส่งผลต่อการเดินทางภายในประเทศ และกระทบต่อกระบวนการอพยพอย่างมีนัยสําคัญ
นายสุทธิพงษ์ จุลเจริญ ปลัดกระทรวงมหาดไทย กล่าวว่า นายเศรษฐา ทวีสิน นายกรัฐมนตรี ได้มีบัญชาให้นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย ใช้เครือข่ายของกระทรวงมหาดไทยเร่งประชาสัมพันธ์กับครอบครัวและญาติของผู้ไปทํางานในอิสราเอล โดยขอวิงวอนให้พี่น้องแรงงานไทยได้ตัดสินใจเดินทางกลับมายังประเทศไทยโดยเร็วที่สุดเพื่อความปลอดภัยของชีวิต ซึ่งรัฐบาลจะอํานวยความสะดวกในการเดินทางกลับพร้อมทั้งเร่งออกมาตรการเยียวยาหาทางลดภาระต่าง ๆ อย่างเต็มที่ โดยหากครอบครัวต้องการให้ช่วยติดต่อประสานเรื่องการเดินทางกลับ ก็ให้ญาติได้ทําการแจ้งมายังอําเภอหรือจังหวัดได้ เพื่อจะได้ประสานงานอํานวยความสะดวกให้ต่อไป
"ตนได้ลงนามในโทรสารด่วนที่สุดถึงผู้ว่าราชการจังหวัดทุกจังหวัด ให้แจ้งไปยังข้าราชการทุกกระทรวง ผู้นําท้องที่ ผู้นําท้องถิ่น ผู้นําศาสนา อาสาสมัคร และภาคีเครือข่าย ในพื้นที่จังหวัด อําเภอ ช่วยประชาสัมพันธ์สร้างการรับรู้ความเข้าใจและชี้แจงต่อครอบครัวและญาติของผู้ไปทํางานในอิสราเอลด้วยตนเอง และใช้ช่องทางหอกระจายข่าว หรือช่องทางสื่อสารอื่น ๆ ทุกรูปแบบ ขอให้ผู้ไปทํางานในอิสราเอลได้ตัดสินใจเดินทางกลับมายังประเทศไทยโดยเร็วที่สุดเพื่อความปลอดภัยของชีวิต โดยรัฐบาลจะอํานวยความสะดวกในการเดินทางกลับ พร้อมทั้งเร่งออกมาตรการเยียวยาหาทางลดภาระต่าง ๆ ให้กับคนไทยที่ไปทํางานในอิสราเอลอย่างเต็มที่ โดยครอบครัวและญาติของผู้ไปทํางานในอิสราเอลสามารถใช้ช่องทางศูนย์ดํารงธรรม หมายเลขโทรศัพท์ 1567 เพื่อประสานงานให้กับญาติของตนเอง และผู้ไปทํางานในอิสราเอลสามารถแจ้งสถานทูตฯ หรือเดินทางมายังศูนย์พักพิงได้ทันที ที่โรงแรม David InterContinental, Kaufmann Street 12, Tel Aviv- Yafo, 61501 หมายเลขโทรศัพท์ศูนย์พักพิง 050-443 8094, 053-557-4115 หมายเลยโทรศัพท์สถานทูตฯ 055-271 2201, 053-254 2826, 054-636 8150 เพื่อประสานงานในการกลับประเทศได้ ทั้งนี้ สําหรับจังหวัดที่ไม่มีผู้ไปทํางานในอิสราเอลให้ประชาสัมพันธ์ผ่านข่าว วิทยุ หรือสื่อสาธารณะของจังหวัดอย่างต่อเนื่อง โดยให้รายงานผลการดําเนินงานทุกวัน ตั้งแต่ 30 ตุลาคม 2566 เป็นต้นไป จนกว่าเหตุการณ์จะยุติ" นายสุทธิพงษ์ฯ กล่าวเน้นย้ํา
รัฐบาลไทย-ข่าวทำเนียบรัฐบาล-“รมช.ไชยา” ลงพื้นที่เยียวยาผู้ประสบภัยน้ำท่วม 7 หมู่บ้าน
วันอาทิตย์ที่ 29 ตุลาคม 2566
“รมช.ไชยา” ลงพื้นที่เยียวยาผู้ประสบภัยน้ําท่วม 7 หมู่บ้าน
“รมช.ไชยา” ลงพื้นที่เยียวยาผู้ประสบภัยน้ําท่วม 7 หมู่บ้าน พร้อมทั้งเปิดงานมหกรรมควายไทยเมืองหนองบัวลุ่มภูพัฒนาควายไทยไปควายโลก
นายไชยา พรหมา รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ตรวจราชการและมอบสิ่งของช่วยเหลือผู้ประสบอุทกภัยในพื้นที่ จ.หนองบัวลําภู โดยมี หัวหน้าส่วนราชการในสังกัดกระทรวงเกษตรและสหกรณ์ และผู้นําองค์กรปกครองส่วนท้องถิ่น เข้าร่วม ณ บ้านโคกใหญ่ อ.โนนสัง จ.หนองบัวลําภู ว่า กระทรวงเกษตรฯ ได้นําหน่วยงานภายในสังกัดมาร่วมกันตรวจราชการในพื้นที่ อ.โนนสัง จ.หนองบัวลําภู เพื่อรับฟังปัญหาความเดือดร้อนประชาชนในพื้นที่ สําหรับการวางแผนการบริหารจัดการแก้ไขปัญหาอย่างตรงจุด รวมถึงเป็นการให้กําลังใจพี่น้องผู้ประสบอุทกภัยในพื้นที่ โดยได้มอบถุงยังชีพจํานวน 104 ชุด และหญ้าอาหารสัตว์พระราชทาน เพื่อช่วยเหลือเกษตรกรผู้ประสบอุทกภัยจํานวน 7 หมู่บ้าน พร้อมทั้งมอบแนวคิดเกษตรเพิ่มมูลค่า สร้าง Storytelling ให้กับผลิตภัณฑ์ท้องถิ่น อาทิ ข้าวฮาง ผ้าทอมือท้องถิ่น เป็นต้น ตามนโยบาย “ตลาดนํา นวัตกรรมเสริม เพิ่มรายได้” โดยรัฐบาลนายกรัฐมนตรี (นายเศรษฐา ทวีสิน)
ในโอกาสนี้ รัฐมนตรีช่วยว่าการกระทรวงเกษตรและสหกรณ์ ได้เปิดงาน มหกรรมควายไทยเมืองหนองบัวลุ่มภูพัฒนาควายไทยไปควายโลก ณ สนามกีฬาองค์การบริหารส่วนตําบลหนองบัวใต้ โดย รมช.ไชยา กล่าวว่าการจัดงานมหกรรมควายไทยในครั้งนี้เป็นการพัฒนามูลค่าสายพันธุ์ทางปศุสัตว์ที่สําคัญ รวมถึงเป็นการจุดประกายให้คนรุ่นใหม่ในสังคมได้เห็นคุณค่าของสัตว์คู่บ้านคู่เมือง ตามวิถีชีวิตเกษตรกรไทยตั้งแต่อดีตจนปัจจุบัน และเป็นการแสดงศักยภาพควายไทย ที่มีความโดดเด่นทางด้านสายพันธุ์และเอกลักษณ์ให้ต่างชาติเห็นว่าควายไทยไม่แพ้ชาติใดในโลก ซึ่งปัจจุบันควายเป็นสัตว์ที่มีมูลค่าทางเศรษฐกิจต่อตัวสูงกว่า 10 ล้านบาท ทั้งนี้ได้มอบหมาย กรมปศุสัตว์ ในการพัฒนาสายพันธุ์ควายไทย ให้มีความมั่นคง มีความโดดเด่น เป็นเอกลักษณ์ และเป็นสัตว์เศรษฐกิจในอนาคต เพื่อที่จะสร้างรายได้ให้กับพี่น้องประชาชน ตามนโยบายของรัฐบาลต่อไป
รัฐบาลไทย-ข่าวทำเนียบรัฐบาล-“สมศักดิ์” ควง “ดร.อนงค์วรรณ” ลงพื้นที่หนองคาย ชม “บั้งไฟพญานาค” ปลื้ม โครงการเมื่อปี 2544 สร้างประโยชน์ให้ศาสนา-การท่องเที่ยวได้ หลังคนแห่ร่วมงานแน่นพื้นที่ 300 ไร่
วันอาทิตย์ที่ 29 ตุลาคม 2566
29/10/2566
“สมศักดิ์” ควง “ดร.อนงค์วรรณ” ลงพื้นที่หนองคาย ชม “บั้งไฟพญานาค” ปลื้ม โครงการเมื่อปี 2544 สร้างประโยชน์ให้ศาสนา-การท่องเที่ยวได้ หลังคนแห่ร่วมงานแน่นพื้นที่ 300 ไร่
“สมศักดิ์” ควง “ดร.อนงค์วรรณ” ลงพื้นที่หนองคาย ชม “บั้งไฟพญานาค” ปลื้ม โครงการเมื่อปี 2544 สร้างประโยชน์ให้ศาสนา-การท่องเที่ยวได้ หลังคนแห่ร่วมงานแน่นพื้นที่ 300 ไร่
วันที่ 29 ตุลาคม 2566 นายสมศักดิ์ เทพสุทิน รองนายกรัฐมนตรี พร้อมด้วยภริยา ดร.อนงค์วรรณ เทพสุทิน อดีตรัฐมนตรีว่าการกระทรวงทรัพยากรธรรมชาติและสิ่งแวดล้อม ได้เดินทางลงพื้นที่ อําเภอโพนพิสัย จังหวัดหนองคาย เพื่อร่วมรับชมปรากฏการณ์ “บั้งไฟพญานาค” ในคืนวันออกพรรษา ขึ้น 15 ค่ํา เดือน 11 พร้อมทั้งร่วมต้อนรับนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ที่พุทธอุทยานนานาชาติ (ปทุมรัฐธรรมเจดีย์) โดยมีสมาชิกสภาผู้แทนราษฎรของพรรคเพื่อไทย เช่น นายธีรชัย แสนแก้ว สส.อุดรธานี พรรคเพื่อไทย นายจิรพงษ์ ทรงวัชราภรณ์ อดีต สส.นนทบุรี พรรคเพื่อไทย ให้การต้อนรับเป็นต้น
ขณะเดียวกัน นายสมศักดิ์ พร้อม ดร.อนงค์วรรณ ได้เป็นประธานในพิธีทอดผ้าป่าเพื่อสร้างลานอเนกประสงค์พญานาค 4 ตระกูล พร้อมทั้งเป็นประธานจุดประทีปโคมลาน และร่วมรับชมปรากฏการณ์บั้งไฟพญานาค
โดยนายสมศักดิ์ เปิดเผยว่า ตนในฐานะประธานมูลนิธิพุทธอุทยานนานาชาติ ได้มีโอกาสเดินทางมาร่วมงานบุญ ก็รู้สึกดีใจ ที่ยังเห็นคนไทยให้ความสําคัญต่อศาสนา รวมถึงประเพณีต่าง ๆ ที่คงรักษากันมาอย่างยาวนาน โดยโครงการนี้ ตนได้ริเริ่มตั้งแต่ปี 2544 โดยนําญาติโยมมาสรรหาจัดซื้อที่ดินแปลงนี้ เพื่อถวายทําเพื่อศาสนา ซึ่งสถานที่แห่งนี้ ไม่ใช่เป็นเพียงแค่ที่สามารถทําบุญได้เท่านั้น แต่ยังเป็นสถานที่ท่องเที่ยว ที่เมื่อวันออกพรรษา 15 ค่ําเดือน 11 จะมีคนไทย เข้ามาดูบั้งไฟพญานาคเต็มพื้นที่ กว่า 300 ไร่
“แล้ววันนี้ก็เห็นได้ชัดแล้วว่า ท่านนายกรัฐมนตรีเศรษฐานั้น ก็ให้ความสําคัญในเรื่องขนบประเพณี จึงได้เดินทางมาจังหวัดหนองคายในวันนี้ พร้อมเป็นสิ่งยืนยันว่า รัฐบาลสนับสนุนในเรื่องของศาสนา รวมถึงการท่องเที่ยวที่จะทําให้เกิดขึ้นในทั่วประเทศ เพื่อสร้างรายได้ สร้างความแข็งแรงให้กับชุมชนและท้องถิ่น” รองนายกรัฐมนตรี กล่าว
รัฐบาลไทย-ข่าวทำเนียบรัฐบาล-รองโฆษกฯ รัดเกล้าเผย รัฐบาล โดย ก.คลัง กำชับเร่งสางปัญหาหนี้ภาคประชาชน ลดหนี้ครัวเรือนประเทศให้ต่ำกว่าร้อยละ 80 ล่าสุดธนาคารออมสินนำร่องจัดคาราวานแก้ไขหนี้ ช่วยลูกหนี้ทั่วประเทศ
วันอาทิตย์ที่ 29 ตุลาคม 2566
29/10/2566
รองโฆษกฯ รัดเกล้าเผย รัฐบาล โดย ก.คลัง กําชับเร่งสางปัญหาหนี้ภาคประชาชน ลดหนี้ครัวเรือนประเทศให้ต่ํากว่าร้อยละ 80 ล่าสุดธนาคารออมสินนําร่องจัดคาราวานแก้ไขหนี้ ช่วยลูกหนี้ทั่วประเทศ
รองโฆษกฯ รัดเกล้าเผย รัฐบาล โดย ก.คลัง กําชับเร่งสางปัญหาหนี้ภาคประชาชน ลดหนี้ครัวเรือนประเทศให้ต่ํากว่าร้อยละ 80 ล่าสุดธนาคารออมสินนําร่องจัดคาราวานแก้ไขหนี้ ช่วยลูกหนี้ทั่วประเทศไปแล้วกว่า 15,000 ราย วงหนี้กว่า 5,000 ล้านบาท
วันที่ 29 ตุลาคม 2566 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่ารัฐบาล โดยกระทรวงการคลัง ได้เร่งดําเนินการแก้ไขปัญหาหนี้ภาคประชาชน เพื่อให้ภาพรวมหนี้ครัวเรือนของประเทศลดลงจากปัจจุบันที่สัดส่วนหนี้สินภาคครัวเรือนที่สูงเกินกว่าร้อยละ 90 ต่อ GDP ซึ่งรัฐบาลตั้งเป้าเอาไว้ว่าจะต้องลดเพดานหนี้ลงมาให้อยู่ในระดับต่ํากว่า ร้อยละ 80 โดยล่าสุดได้รับทราบว่าธนาคารออมสินที่ได้นําร่องเดินหน้าโครงการแก้ไขหนี้รายย่อยลูกค้าของธนาคารตั้งแต่ช่วงต้นเดือนตุลาคม 2566 มีประชาชนสนใจเข้าร่วมกว่า 15,000 คนทั่วประเทศ รวมมีมูลหนี้ที่ได้รับการแก้ไขรวมกว่า 5,000 ล้านบาท
ทั้งนี้ ธนาคารออมสินได้นําร่องจัด “โครงการเฉลิมพระเกียรติแก้ไขหนี้” ตามพื้นที่ในจังหวัดต่าง ๆ ด้วยการให้พักชําระเงินต้น และให้ทางเลือกจ่ายดอกเบี้ยตั้งแต่ ร้อยละ 25-100 รวมถึงลูกหนี้ที่มีสถานะเอ็นพีแอล อยู่ก่อนวันที่ 30 ธันวาคม 2565 ธนาคารจะชะลอกระบวนการดําเนินคดีตามกฎหมาย โดยไม่ฟ้อง ไม่ยึดทรัพย์ ไม่ขายทอดตลาดและไม่ฟ้องล้มละลาย แล้วแต่กรณี โดยให้ผ่อนชําระได้สูงสุด 10 ปี และคิดอัตราดอกเบี้ยพิเศษตามเงื่อนไขธนาคาร
“การนําร่องของธนาคารออมสิน โดยใช้สาขาต่าง ๆ เป็นจุดประชาสัมพันธ์และให้บริการช่วยเหลือแก้ไขหนี้ของประชาชนนั้นเป็นวิธีการที่มีประสิทธิภาพมาก เพราะทําให้มาตรการแก้ไขหนี้ตามนโยบายรัฐบาลเป็นเรื่องที่เข้าถึงคนทั่วไปง่ายมากขึ้น รัฐบาล โดย กระทรวงคลัง จะยังคงเดินหน้าให้การสนับสนุนการดําเนินการอย่างต่อเนื่อง เพื่อเป็นการร่วมผลักดันให้ความช่วยเหลือไปถึงมือประชาชนให้ได้มากที่สุด เพื่อให้เป็นไปตามเป้าหมายที่รัฐบาลตั้งเอาไว้ว่าจะพยายามลดจํานวนหนี้ครัวเรือนลงให้กลับมาอยู่ที่ต่ํากว่าร้อยละ 80 ให้ได้
นี้เป็นเพียงจุดเริ่มต้น ในอนาคตมีแผนการต่อยอดไปสู่การผลักดันโครงการคาราวานช่วยเหลือลูกหนี้ ซึ่งจะเป็นการบูรณาการความช่วยเหลือจากหลากหลายกระทรวงเข้าด้วยกันเพื่อเป็นการช่วยเหลือประชาชนอย่างเต็มรูปแบบมากขึ้น” นางรัดเกล้าฯ กล่าว
รัฐบาลไทย-ข่าวทำเนียบรัฐบาล-คืบหน้า! แผนก่อสร้าง “สะพานข้ามแม่น้ำโก-ลก” แห่งที่ 2
วันอาทิตย์ที่ 29 ตุลาคม 2566
คืบหน้า! แผนก่อสร้าง “สะพานข้ามแม่น้ําโก-ลก” แห่งที่ 2
.....
ความคืบหน้าโครงการก่อสร้างสะพานข้ามแม่น้ําโก-ลก แห่งที่ 2 อ.สุไหงโก-ลก จ.นราธิวาส กับ รันเตาปันจัง รัฐกลันตัน ประเทศมาเลเซีย ปัจจุบันสองประเทศได้ดําเนินการสํารวจพื้นที่ร่วมกันแล้ว และได้สรุป “ปรับแบบแก้ไข” คาดว่าฝ่ายมาเลเซียจะส่งแบบให้ไทยพิจารณาได้ในเดือน พ.ย.นี้ และจะมีการประชุมด้านเทคนิคในช่วงปลายปี 66
.
ทั้งนี้ โครงการดังกล่าว ได้คํานึงถึงความเป็นอยู่ชองประชาชนที่อยู่อาศัยโดยรอบ จึงต้องมีการพูดคุยกันก่อน เพราะต้องยึดประโยชน์ของประชาชนและสังคมเป็นสําคัญ และจากนี้ไป จะเดินหน้าเจรจาทําความเข้าใจร่วมกัน
.
โดยบริเวณพื้นที่ดังกล่าว สามารถพัฒนาด้านการท่องเที่ยวได้ ร่วมถึงการสร้างอาชีพให้กับชาวบ้าน หากการก่อสร้างสะพานแล้วเสร็จ คาดว่าจะมีมูลค่าการส่งออกสูงถึงระดับ 3,000 ล้านบาท จากเดิมอยู่ที่ 1,600 ล้านบาท
.
อ่านเพิ่มเติม คลิกhttps://www.thaigov.go.th/news/contents/details/73583
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-นายกฯ ขอบคุณประชาชนพอใจผลการทำงานตลอดระยะ 2 เดือน ย้ำทำงานหนัก เสาร์-อาทิตย์ไม่หยุด น้อมรับคำติชมนำมาปรับปรุงทำงานให้ดียิ่งขึ้น
วันอาทิตย์ที่ 29 ตุลาคม 2566
29/10/2566
นายกฯ ขอบคุณประชาชนพอใจผลการทํางานตลอดระยะ 2 เดือน ย้ําทํางานหนัก เสาร์-อาทิตย์ไม่หยุด น้อมรับคําติชมนํามาปรับปรุงทํางานให้ดียิ่งขึ้น
นายกฯ ขอบคุณประชาชนพอใจผลการทํางานตลอดระยะ 2 เดือน ย้ําทํางานหนัก เสาร์-อาทิตย์ไม่หยุด น้อมรับคําติชมนํามาปรับปรุงทํางานให้ดียิ่งขึ้น
วันนี้ (29 ตุลาคม 2566) เวลา 12.00 น. ณ กองบิน 23 จังหวัดอุดรธานี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์ถึงนิด้าโพล เผยผลสํารวจความคิดเห็นประชาชนค่อนข้างพอใจผลงาน 2 เดือนของนายกรัฐมนตรีและรัฐบาลว่า รัฐบาลต้องทํางานหนักต่อไป ทั้งตัวเองและรัฐมนตรี วันเสาร์ วันอาทิตย์ก็ไม่เคยหยุด เช่นวันนี้นายสุริยะ จึงรุ่งเรืองกิจ รัฐมนตรีว่าการกระทรวงคมนาคมก็เดินทางลงพื้นที่ด้วย ทั้งนี้ ต้องขอบคุณและน้อมรับคําติชมเพื่อนําไปปรับปรุงการทํางานให้ดียิ่งขึ้น ซึ่งขณะนี้รัฐบาลเพิ่งเข้ามาทํางานได้ 7 สัปดาห์ ก็จะต้องพยายามทํางานต่อไป และยังมีเรื่องที่ต้องปรับปรุงแก้ไขอยู่ โดยจะพยายามเต็มที่
รัฐบาลไทย-ข่าวทำเนียบรัฐบาล-นายกฯ ย้ำ ห่วงแรงงานไทยในอิสราเอล ขอให้รีบตัดสินใจกลับ หวั่นอิสราเอลจู่โจมภาคพื้นจะอพยพลำบาก
วันอาทิตย์ที่ 29 ตุลาคม 2566
29/10/2566
นายกฯ ย้ํา ห่วงแรงงานไทยในอิสราเอล ขอให้รีบตัดสินใจกลับ หวั่นอิสราเอลจู่โจมภาคพื้นจะอพยพลําบาก
นายกฯ ย้ํา ห่วงแรงงานไทยในอิสราเอล ขอให้รีบตัดสินใจกลับ หวั่นอิสราเอลจู่โจมภาคพื้นจะอพยพลําบาก
วันนี้ (29 ตุลาคม 2566) เวลา 12.00 น. ณ กองบิน 23 จังหวัดอุดรธานี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังให้สัมภาษณ์ถึงความคืบหน้าการช่วยเหลือแรงงานไทยในอิสราเอลกลับประเทศไทย ว่า ตั้งแต่เกิดเหตุการณ์ตัวเองก็นอนไม่หลับ ซึ่งสงครามควรจะให้จํากัดอยู่ในพื้นที่ แต่ตอนนี้ความอันตรายเริ่มจะขยายไปในภาคพื้นไม่อยากให้เกิดขึ้นเพราะมีแรงงานไทยอยู่ในพื้นที่เยอะ ขณะที่ฝ่ายความมั่นคงและรัฐมนตรีว่าการกระทรวงมหาดไทยก็เป็นห่วงเรื่องนี้ แรงงานของจังหวัดอุดรธานีก็ทํางานอยู่ในพื้นที่สู้รบเยอะ หน่วยงานในจังหวัดรวมถึงสมาชิกสภาผู้แทนราษฎรต่างช่วยกันกระจายบอกกล่าว หากจะเดินทางกลับมาพร้อมกันแล้วมีขีดจํากัด ปัจจุบันรัฐบาลรับคนกลับมาได้มากสุด 1,000 คนแล้ว หากเกิดสงครามในภาคพื้นดิน ถนนจะถูกตัดขาด การเดินทางจะยิ่งลําบากมากขึ้น ทั้งนี้ จะมีหนึ่งในคณะรัฐมนตรีเตรียมจะบินไปประเทศแถบตะวันออกกลางในเร็ว ๆ นี้เพื่อหารือการช่วยเหลือตัวประกัน
นายกรัฐมนตรีกล่าวต่อไปว่าตลอด 2 วันที่ผ่านมา รู้สึกไม่สบายใจเป็นอย่างมาก อยากให้แรงงานไทยรีบกลับมา แต่ยังคาดหวังว่าจํานวนคนที่เปลี่ยนใจไม่เดินทางกลับจะมีน้อยลง พร้อมกล่าวย้ําว่า รัฐบาลพร้อมที่จะเพิ่มเที่ยวบินรับคนไทยกลับให้มากขึ้น ทั้งฝ่ายความมั่นคงและกลาโหมให้ความสําคัญกับการลําเลียงคน แต่มีปัญหาเรื่องของการเดินทางอยู่เหมือนกัน จึงต้องขอให้รีบแจ้งว่าจะเดินทางกลับ โดยในวันอังคารนี้รัฐบาลจะออกมาตรการเสริมสําหรับแรงงาน ทั้งการออกมาตรการเงินกู้ระยะต่ํา และระยะยาวเพื่อให้ไปใช้หนี้ ซึ่งรัฐมนตรีว่าการกระทรวงแรงงานได้รวบรวมข้อเสนอมาแล้ว และจะนําเสนอในที่ประชุมคณะรัฐมนตรีในวันอังคารนี้
นายกรัฐมนตรีกล่าวว่า ไม่อยากให้คิดหรือประเมินถึงขั้นว่าจะรับคนไทยกลับไม่ได้ หากนําคนไทยกลับมาประเทศผ่านสายการบินไม่ได้ก็ต้องอาศัยทางบก หากทางบกมีปฏิบัติการภาคพื้นก็จะเดินทางลําบาก มีความเสี่ยง รวมถึงความโหดร้ายจากสงคราม ซึ่งแต่ละฝ่ายก็ไม่ยอมยึดกติกาในการทําสงคราม ผู้เสียหายผู้บริสุทธิ์ก็จะเป็นเหยื่อ อย่างที่ตนเองได้ย้ําไปตั้งแต่วันแรกที่มีการสู้รบว่า ประเทศไทยไม่ได้เป็นส่วนหนึ่งของความขัดแย้ง และไม่อยากให้มีคนบาดเจ็บหรือเสียชีวิต จึงเป็นหน้าที่ของรัฐบาลที่จะต้องทํางานอย่างหนักเพื่อนําคนไทยกลับมาให้โดยเร็วที่สุด
นายกรัฐมนตรีกล่าวถึงกรณีที่อิสราเอลเปิดคลิปแรงงานไทยถูกทําร้ายในเวทียูเอ็นว่า กําลังให้ตรวจสอบอยู่ว่ามีข้อเท็จจริงอย่างไร แต่เป็นเรื่องที่น่าเสียใจเพราะไม่ใช่เรื่องที่จะมาเปิดเผย เป็นอะไรที่ไม่ค่อยดีเท่าไร แค่นี้สงครามก็โหดร้ายพอแล้ว อย่าไปเติมน้ํามันเข้าไปในไฟ เพราะประเทศไทยเป็นประเทศที่อยู่ตรงกลาง ไม่ได้เป็นส่วนหนึ่งของความขัดแย้ง ต้องการเพียงแค่ให้คนของเราปลอดภัยและตัวประกันออกมาเร็วที่สุด
ส่วนที่จะให้กองทัพอากาศเพิ่มเที่ยวบินไปรับคนไทยนั้น นายกรัฐมนตรีกล่าวว่า ต้องดูจํานวนคนที่แจ้งความประสงค์จะเดินทางกลับ หากเพิ่มเที่ยวบินไปแล้วคนเดินทางกลับมาน้อยก็จะไม่คุ้ม ขณะเดียวกันก็มีความเป็นห่วงเจ้าหน้าที่ไทยที่ปฏิบัติงานอยู่ที่อิสราเอล แต่มีหลายคนที่สมัครใจที่จะไปปฏิบัติภารกิจช่วยเหลือเอาคนไทยกลับ พร้อมกล่าวย้ําว่า บุคลากรที่เสนอตัวไปไม่มีขีดจํากัด ทุกคนให้ความร่วมมือเป็นอย่างดี
รัฐบาลไทย-ข่าวทำเนียบรัฐบาล-การเดินทางไปตรวจราชการ ณ จังหวัดหนองคาย และจังหวัดอุดรธานี ของนายเศรษฐา  ทวีสิน นายกรัฐมนตรี
วันอาทิตย์ที่ 29 ตุลาคม 2566
การเดินทางไปตรวจราชการ ณ จังหวัดหนองคาย และจังหวัดอุดรธานี ของนายเศรษฐา  ทวีสิน นายกรัฐมนตรี
ระหว่างวันที่ 29 – 30 ตุลาคม 2566
การเดินทางไปตรวจราชการ ณ จังหวัดหนองคาย และจังหวัดอุดรธานี
ของนายเศรษฐา ทวีสิน นายกรัฐมนตรี
รัฐบาลไทย-ข่าวทำเนียบรัฐบาล-นายกฯ ย้ำ รัฐบาลให้ความสำคัญเรื่องการเกษตร เชื่อรายได้ของเกษตรกรไทยจะเพิ่มขึ้นไปอีกหลายเท่าตัว ภายในเวลา 4 ปีข้างหน้า
วันอาทิตย์ที่ 29 ตุลาคม 2566
นายกฯ ย้ํา รัฐบาลให้ความสําคัญเรื่องการเกษตร เชื่อรายได้ของเกษตรกรไทยจะเพิ่มขึ้นไปอีกหลายเท่าตัว ภายในเวลา 4 ปีข้างหน้า
.....
นายกฯ ย้ํา รัฐบาลให้ความสําคัญเรื่องการเกษตร เชื่อรายได้ของเกษตรกรไทยจะเพิ่มขึ้นไปอีกหลายเท่าตัว ภายในเวลา 4 ปีข้างหน้า
.
โครงการอ่างเก็บน้ําห้วยปากแบ่งพร้อมระบบส่งน้ําอันเนื่องมาจากพระราชดําริ ถือว่าเป็นโครงการที่รัฐบาลนี้ให้ความสําคัญอย่างต่อเนื่อง และสามารถเป็นต้นแบบให้กับอ่างเก็บน้ําอื่นทุกพื้นที่ทั่วประเทศไทยได้ หากพื้นที่ไหนต้องการความช่วยเหลือ ก็สามารถแจ้งความประสงค์เข้ามาหรือติดขัดประการใด ก็จะช่วยเร่งสร้างให้เสร็จ เพราะอ่างเก็บน้ํา เป็นหัวใจของภาคการเกษตร “มีน้ํา เท่ากับมีชีวิต”
.
อ่านรายละเอียด คลิก >>https://www.thaigov.go.th/news/contents/details/73905
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รมว.ดีอี ควง depa ร่วมหารือทุกภาคส่วน เร่งปั้น Korat Smart City
วันอาทิตย์ที่ 29 ตุลาคม 2566
รมว.ดีอี ควง depa ร่วมหารือทุกภาคส่วน เร่งปั้น Korat Smart City
รมว.ดีอี ควง depa ร่วมหารือทุกภาคส่วน เร่งปั้น Korat Smart City
วานนี้ (28 ตุลาคม 2566) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) พร้อมด้วย ผศ.ดร.ณัฐพล นิมมานพัชรินทร์ ผู้อํานวยการใหญ่ สํานักงานส่งเสริมเศรษฐกิจดิจิทัล (depa) หารือร่วมกับ นายสยาม ศิริมงคล ผู้ว่าราชการจังหวัดนครราชสีมา ผู้แทนจากสภาอุตสาหกรรมจังหวัดนครราชสีมา หอการค้าจังหวัดนครราชสีมา มหาวิทยาลัยและหน่วยงานราชการในพื้นที่ที่เกี่ยวข้อง ประชุมแลกเปลี่ยนความคิดและหารือแนวทางการขับเคลื่อนการพัฒนาเมืองอัจฉริยะจังหวัดนครราชสีมา (Korat Smart City) ผ่านการร่วมมือของทุกภาคส่วน ภาครัฐ ภาคเอกชน และภาคประชาสังคม เพื่อส่งเสริมและสนับสนุนให้เกิดระบบนิเวศดิจิทัลที่ยั่งยืน
นอกจากนี้ ในวันเดียวกัน รมว.ดีอี พร้อมด้วย ผู้อํานวยการใหญ่ depa ได้เข้าร่วมพิธีเปิดงาน “AgroFEX 2023” งานแสดงสินค้าเกษตรแปรรูปและอาหารที่เน้นการส่งเสริมเศรษฐกิจชีวภาพ เศรษฐกิจหมุนเวียน และเศรษฐกิจสีเขียวตลอดห่วงโซ่อุปทาน (BCG model–Bio, Circular, Green Economy & Supply Chain) ที่จัดโดย สภาอุตสาหกรรมจังหวัดนครราชสีมา ร่วมกับ จังหวัดนครราชสีมา และ สํานักงานส่งเสริมการจัดประชุมและนิทรรศการ(องค์การมหาชน) (TCEB)
โดย งาน AgroFEX 2023 จัดขึ้นระหว่างวันที่ 27–29 ตุลาคม 2566 ณ Korat Hall ชั้น 4 ศูนย์การค้าเซ็นทรัลโคราช
รัฐบาลไทย-ข่าวทำเนียบรัฐบาล-สธ.สรุปผลคัดกรองคนไทยกลับจากอิสราเอล 6,464 ราย ดูแลสุขภาพจิตแรงงานและญาติ 14,720 ราย
วันอาทิตย์ที่ 29 ตุลาคม 2566
สธ.สรุปผลคัดกรองคนไทยกลับจากอิสราเอล 6,464 ราย ดูแลสุขภาพจิตแรงงานและญาติ 14,720 ราย
กระทรวงสาธารณสุข เผยผลการดูแลสุขภาพแรงงานไทยกลับจากอิสราเอล รวม 38 ชุด สะสม 6,464 ราย ดูแลสุขภาพจิตกลุ่มแรงงาน ญาติในพื้นที่ และคนไทยที่ได้รับผลกระทบ 14,720 ราย ส่วนใหญ่ให้การปฐมพยาบาลทางใจ
กระทรวงสาธารณสุข เผยผลการดูแลสุขภาพแรงงานไทยกลับจากอิสราเอล รวม 38 ชุด สะสม 6,464 ราย ดูแลสุขภาพจิตกลุ่มแรงงาน ญาติในพื้นที่ และคนไทยที่ได้รับผลกระทบ 14,720 ราย ส่วนใหญ่ให้การปฐมพยาบาลทางใจ
วันนี้ (29 ตุลาคม 2566) นพ.สุรโชค ต่างวิวัฒน์ รักษาราชการแทนรองปลัดกระทรวงสาธารณสุข ในฐานะผู้บัญชาการศูนย์ปฏิบัติการฉุกเฉินด้านการแพทย์และสาธารณสุข (PHEOC) กล่าวถึงผลการดูแลสุขภาพของแรงงานไทยที่เดินทางกลับมาจากอิสราเอล ว่า ภาพรวมกระทรวงสาธารณสุขดําเนินการคัดกรองสุขภาพกายและจิตใจของผู้เดินทางกลับมารวม 38 ชุด จํานวน 6,464 ราย เป็นชาย 6,337 ราย และหญิง 127 ราย พบมีอาการเจ็บป่วยทางกาย 100 ราย คิดเป็นร้อยละ 1.5 ได้แก่ บาดเจ็บ 20 ราย อาการทางเดินหายใจ 63 ราย โรคประจําตัว 3 ราย อาการทางผิวหนัง 12 ราย ไข้ออกผื่น 1 ราย และมีไข้ ปวดศีรษะ 1 ราย ส่วนอาการด้านสุขภาพจิต พบมีความไม่สบายใจ 480 ราย คิดเป็นร้อยละ 7.4 ส่วนใหญ่ไม่สบายใจระดับปานกลาง 403 ราย ระดับมาก 50 ราย และระดับมากที่สุด 27 ราย ซึ่งทั้งหมดได้รับการติดตามดูแลจากสถานพยาบาลในพื้นที่อย่างต่อเนื่อง
นพ.สุรโชคกล่าวต่อว่า สําหรับการดูแลจิตใจโดยทีมMCATT ในพื้นที่ ตั้งแต่วันที่ 12 - 29 ตุลาคม 2566 มีผู้ได้รับการดูแลรวม 14,720 ราย ได้แก่ ผู้บาดเจ็บและกลุ่มญาติผู้บาดเจ็บ/เสียชีวิต/สูญหาย/ตัวประกัน 775 คน, ผู้ไม่บาดเจ็บที่กลับมาแล้ว/คนไทยในอิสราเอลและญาติคนไทยที่ยังไม่กลับมา 11,788 คน และประชาชนที่รับรู้เหตุการณ์ 2,157 คน โดยมีทั้งการปฐมพยาบาล การให้ความรู้ด้านสุขภาพจิต การจัดการความเครียด การจัดการภาวะวิกฤต การเฝ้าระวังปัญหาสุขภาพจิตสําหรับผู้ประสบภาวะวิกฤต/ภัยพิบัติ ใช้ Mental Health Check และสายด่วนสุขภาพจิต 1323
**********************************************29 ตุลาคม 2566
รัฐบาลไทย-ข่าวทำเนียบรัฐบาล-เดิน วิ่ง ปั่น เฉลิมพระเกียรติพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ณ ท้องสนามหลวง
วันอาทิตย์ที่ 29 ตุลาคม 2566
เดิน วิ่ง ปั่น เฉลิมพระเกียรติพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ณ ท้องสนามหลวง
วันที่ 29 ตุลาคม 2566 เวลา 05.00 น. นพ.ชลน่าน ศรีแก้ว รัฐมนตรีว่าการกระทรวงการสาธารณสุข และคณะผู้บริหาร ร่วมปล่อยตัวนักวิ่ง ในกิจกรรม “แสงนําใจไทยทั้งชาติ เดิน วิ่ง ปั่น ป้องกันอัมพาต ครั้งที่ 9 เฉลิมพระเกียรติ”
วันที่ 29 ตุลาคม 2566 เวลา 05.00 น. นพ.ชลน่าน ศรีแก้ว รัฐมนตรีว่าการกระทรวงการสาธารณสุข พร้อมด้วย นพ.โอภาส การ์ยกวินพงศ์ ปลัดกระทรวงสาธารณสุขและคณะผู้บริหาร ร่วมปล่อยตัวนักวิ่ง ในกิจกรรม “แสงนําใจไทยทั้งชาติ เดิน วิ่ง ปั่น ป้องกันอัมพาต ครั้งที่ 9 เฉลิมพระเกียรติ” ซึ่งการจัดกิจกรรมในครั้งนี้ จัดขึ้น เพื่อเฉลิมพระเกียรติพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ที่ทรงเป็นแบบอย่าง เป็นดั่งแสงนําใจของประชาชนชาวไทยในการรักษาสุขภาพและการออกกําลังกาย เพื่อให้ประชาชนตระหนักถึงความสําคัญของการป้องกันโรค โดยมี นายแพทย์อภิชาติ อัศวมงคลกุล คณบดีคณะแพทยศาสตรศิริราชพยาบาล เป็นประธานในพิธี ณ ท้องสนามหลวง
รัฐบาลไทย-ข่าวทำเนียบรัฐบาล-ออกพรรษาปีนี้...นายกฯ เยือนอีสาน จ.อุดรธานี - จ.หนองคาย 29 ต.ค. 66
วันอาทิตย์ที่ 29 ตุลาคม 2566
ออกพรรษาปีนี้...นายกฯ เยือนอีสาน จ.อุดรธานี - จ.หนองคาย 29 ต.ค. 66
.....
ภารกิจนายกฯ อาทิตย์นี้ (29 ต.ค. 66) ลงพื้นที่ที่แรก อ.หนองวัวซอ จ.อุดรธานี ติดตามความคืบหน้าโครงการอ่างเก็บน้ําห้วยปากแบ่งพร้อมระบบส่งน้ําฯ จากนั้นจะเดินทางต่อไปที่ จ.หนองคาย ร่วมประชุมติดตามประเด็นปัญหา “การค้าชายแดน” และการพัฒนา One Stop Service 3 ประเทศ (ไทย – ลาว – จีน) ณ สํานักงานศุลกากรหนองคาย
.
จากนั้น ภารกิจช่วงเย็น จะเป็นประธานเปิดงานประเพณีออกพรรษาและบั้งไฟพญานาคโลก ประจําปี 2566 (Naga Fire Miracle of Faith 2023) ที่ลานนาคาเบิกฟ้า ต.จุมพล อ.โพนพิสัย
.
อ่านเพิ่มเติม คลิกhttps://www.thaigov.go.th/news/contents/details/73824
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-โฆษกรัฐบาล ยก ความเห็น นักเศรษฐศาสตร์ ชี้ นโยบายเติมเงิน 10,000 บาท ผ่าน Digital Wallet
วันอาทิตย์ที่ 29 ตุลาคม 2566
โฆษกรัฐบาล ยก ความเห็น นักเศรษฐศาสตร์ ชี้ นโยบายเติมเงิน 10,000 บาท ผ่าน Digital Wallet
.....
โฆษกรัฐบาล ยก ความเห็น นักเศรษฐศาสตร์ ชี้ นโยบายเติมเงิน 10,000 บาท ผ่าน Digital Wallet ให้ประชาชนใช้จ่าย ไม่กระทบวินัยการเงินการคลัง และ Credit Rating ของประเทศ
.
อ่านรายละเอียด คลิก >>https://www.thaigov.go.th/news/contents/details/73873
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รัฐบาลยืนยันให้ความมั่นใจต่อแรงงานไทยในอิสลาเอล จะได้รับค่าจ้างเต็มจำนวน และจะสามารถกลับไปทำงานภายหลังสถานการณ์สงบได้อย่างแน่นอน วอนแรงงานไทยกลับบ้าน
วันอาทิตย์ที่ 29 ตุลาคม 2566
29/10/2566
รัฐบาลยืนยันให้ความมั่นใจต่อแรงงานไทยในอิสลาเอล จะได้รับค่าจ้างเต็มจํานวน และจะสามารถกลับไปทํางานภายหลังสถานการณ์สงบได้อย่างแน่นอน วอนแรงงานไทยกลับบ้าน
รัฐบาลยืนยันให้ความมั่นใจต่อแรงงานไทยในอิสลาเอล จะได้รับค่าจ้างเต็มจํานวน และจะสามารถกลับไปทํางานภายหลังสถานการณ์สงบได้อย่างแน่นอน วอนแรงงานไทยกลับบ้าน
วันที่ 29 ตุลาคม 2566 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า รัฐบาลมีความห่วงใยพี่น้องแรงงานไทยที่ทํางานอยู่ ณ ประเทศอิสราเอล เป็นอย่างมาก ซึ่งจากการประเมินสถานการณ์การสู้รบอาจมีแนวโน้มที่จะขยายวงกว้างมากยิ่งขึ้น และอาจทําให้เกิดอันตรายต่อชีวิตของพี่น้องแรงงานไทยที่ทํางานอยู่ในประเทศอิสราเอล โดยการสู้รบที่ขยายพื้นที่ในวงกว้างจะส่งผลต่อการเดินทางภายในประเทศอิสราเอล และกระทบต่อกระบวนการอพยพพี่น้องแรงงาน
นายคารม กล่าวว่า ปัจจุบันมีพี่น้องแรงงานบางส่วนที่ยังมีความกังวลถึงค่าจ้างที่ยังไม่ได้รับ หรือกังวลว่าจะไม่สามารถเดินทางกลับไปทํางานได้ภายหลังจากสถานการณ์สงบลง รัฐบาลโดยกระทรวงแรงงานขอยืนยันให้ความมั่นใจกับพี่น้องแรงงานว่า “พี่น้องแรงงานทุกคนจะได้รับค่าจ้างเต็มจํานวน และจะสามารถกลับไปทํางานภายหลังสถานการณ์สงบได้อย่างแน่นอน” ทั้งนี้ ทางกระทรวงแรงงาน ได้ร่วมหารือกับหน่วยงานต่าง ๆ ในการหามาตรการช่วยเหลือเยียวยาเพิ่มเติมสําหรับพี่น้องแรงงานไทยที่ได้รับผลกระทบจากสถานการณ์ในครั้งนี้ด้วยแล้วอย่างเต็มที่
“รัฐบาลวอนให้พี่น้องแรงงานไทยพิจารณาทบทวนให้ถี่ถ้วนในการเดินทางกลับประเทศไทย ขอให้คํานึงถึงความปลอดภัยต่อชีวิตเป็นสิ่งแรก โดยรัฐบาลได้เตรียมพร้อมในการอพยพพี่น้องแรงงานไทยกลับสู่ประเทศได้อย่างปลอดภัยในเวลาที่รวดเร็วที่สุด สามารถแจ้งความประสงค์มายังสถานเอกอัครราชทูต ณ กรุงเทลอาวีฟ หรือเดินทางมายังศูนย์พักพิงได้ทันทีที่: รร. David InterContinental, Kaufmann Street 12, Tel Aviv- Yafo, 61501
โทรศัพท์ศูนย์พักพิง : 050-443 8094, 053-557-4115
โทรศัพท์สถานทูตฯ : 055-271 2201, 053-245 2826, 054-636 8150” นายคารม ย้ํา
รัฐบาลไทย-ข่าวทำเนียบรัฐบาล-รมว.แรงงาน “พิพัฒน์” เผยกองทุนช่วยเหลือคนหางานฯ มอบสิทธิประโยชน์เยียวยาแรงงานไทยกลับจากอิสราเอลแล้วกว่า 13 ล้านบาท
วันเสาร์ที่ 28 ตุลาคม 2566
28/10/2566
รมว.แรงงาน “พิพัฒน์” เผยกองทุนช่วยเหลือคนหางานฯ มอบสิทธิประโยชน์เยียวยาแรงงานไทยกลับจากอิสราเอลแล้วกว่า 13 ล้านบาท
รัฐมนตรีว่าการกระทรวงแรงงาน กําชับกรมการจัดหางาน เร่งเยียวยาแรงงานไทยที่กลับจากอิสราเอล
จากเหตุความไม่สงบ มอบสิทธิประโยชน์กองทุนฯ บรรเทาความเดือดร้อนแล้ว 865 ราย เป็นเงินร่วม 13 ล้านบาท ย้ําให้ความสําคัญกับการดูแลแรงงานไทยเป็นลําดับแรก
นายพิพัฒน์ รัชกิจประการ รัฐมนตรีว่าการกระทรวงแรงงาน เปิดเผยว่า ผมมีความรู้สึกห่วงใยแรงงานไทยที่ได้รับผลกระทบจากเหตุความไม่สงบในอิสราเอล และให้ความสําคัญกับการเยียวยาเพื่อบรรเทาผลกระทบที่เกิดขึ้นกับพี่น้องแรงงานไทยอย่างเร่งด่วน โดยมอบหมายกรมการจัดหางานอํานวยความสะดวกและชี้แจงสิทธิประโยชน์ให้แก่แรงงานไทยทราบทันทีที่เดินทางถึงท่าอากาศยานประเทศไทย เพื่อให้ได้รับผลประโยชน์จากกองทุนเพื่อช่วยเหลือคนหางานไปทํางานต่างประเทศโดยเร็วที่สุด ความคืบหน้าล่าสุดได้มอบสิทธิประโยชน์จากกองทุนฯ ให้แก่แรงงานไทยที่เป็นสมาชิกกองทุนฯแล้ว จํานวน 865 ราย แบ่งเป็น กรณีเสียชีวิต 4 ราย รายละ 40,000 บาท กรณีทุพพลภาพ 1 ราย รายละ 30,000 บาท กรณีประสบปัญหาต้องเดินทางกลับไทย เนื่องจากภัยสงคราม 860 คน คนละ 15,000 บาท รวมเป็นเงิน 13,090,000 บาท โดยโอนเงินผ่านบัญชีธนาคารออนไลน์ของผู้รับสิทธิประโยชน์ เพื่อความสะดวก โปร่งใส ไม่ต้องเสียเวลา และค่าใช้จ่ายในการเดินทางมาติดต่อราชการ ณ สํานักงาน
“สําหรับพี่น้องแรงงานไทยที่ยื่นเอกสารขอรับสิทธิฯกับกรมการจัดหางานครบถ้วนแล้ว ไม่ต้องกังวลใจ ผมได้กําชับกรมการจัดหางานให้ความสําคัญกับการดูแลแรงงานไทยที่รับผลกระทบจากความไม่สงบในอิสราเอลเป็นลําดับแรก และดําเนินการให้พี่น้องแรงงานไทยที่กําลังเดือดร้อนได้รับการดูแลตามกฎหมายโดยเร็วที่สุด” รัฐมนตรีพิพัฒน์ กล่าว
ด้านนายสมชาย มรกตศรีวรรณ ผู้ตรวจราชการกระทรวงแรงงาน รักษาราชการแทนอธิบดีกรมการจัดหางาน กล่าวว่า แรงงานไทยที่เป็นสมาชิกกองทุนฯ และได้รับผลกระทบจากเหตุความไม่สงบในอิสราเอล สามารถยื่นเอกสารหลักฐานเพื่อรับสิทธิประโยชน์จากกองทุนฯ ได้ที่ศูนย์ช่วยเหลือแรงงานและติดตามสถานการณ์ความไม่สงบในอิสราเอล กระทรวงแรงงาน หรือสํานักงานจัดหางานจังหวัดที่อยู่ในภูมิลําเนา โดยเตรียมเอกสารสําคัญ อาทิ สําเนาบัตรสมาชิกกองทุนฯ (ถ้ามี) สําเนาหนังสือเดินทาง (ทุกหน้าที่มีข้อมูลและมีตราประทับ ถ้าไม่ได้ประทับตราวันที่กลับเข้าไทยให้แนบสําเนาบัตรโดยสารเครื่องบินวันที่เดินทางกลับเข้าประเทศไทย) สําเนาบัตรประจําตัวประชาชน สําเนาใบอนุญาตทํางาน หรือ สําเนาบัตรวีซ่าทํางาน สําเนาหน้าสมุดบัญชีธนาคารของผู้ยื่นคําร้อง (ธนาคารใดก็ได้ พร้อมกรอกแบบฟอร์ม KTB Corporate Online) หรือในกรณีเสียชีวิตจะต้องเตรียมสําเนาใบมรณบัตร และเอกสารของทายาทซึ่งเป็นผู้รับสิทธิด้วย โดยหากมีข้อสงสัยสามารถสอบถามรายละเอียดเพิ่มเติมได้ที่สํานักงานจัดหางานกรุงเทพมหานครพื้นที่ 1 – 10 สํานักงานจัดหางานจังหวัดทั่วประเทศ และสายด่วน 1694 กรมการจัดหางาน
ทั้งนี้ รายงานสถานการณ์แรงงานไทยในรัฐอิสราเอล ณ วันที่ 28 ตุลาคม 2566 ระบุว่า มีผู้ลงทะเบียนแจ้งความประสงค์กลับประเทศไทย จํานวน 8,478 คน แรงงานเดินทางกลับถึงไทยแล้วทั้งสิ้น 36 เที่ยวบิน จํานวน 6,448 ราย และยื่นแบบขอเดินทางกลับไปทํางานประเทศอิสราเอลแล้ว 1,189 คน
รัฐบาลไทย-ข่าวทำเนียบรัฐบาล-“เกณิกา” มั่นใจ รัฐบาลเดินหน้าแก้ทุกปัญหาให้เกษตรกรและชาวประมงได้ หลัง “รมว.ธรรมนัส” ลงพื้นที่ จ.สมุทรสาคร เร่งประสานทุกหน่วยงานที่เกี่ยวข้อง
วันอาทิตย์ที่ 29 ตุลาคม 2566
29/10/2566
“เกณิกา” มั่นใจ รัฐบาลเดินหน้าแก้ทุกปัญหาให้เกษตรกรและชาวประมงได้ หลัง “รมว.ธรรมนัส” ลงพื้นที่ จ.สมุทรสาคร เร่งประสานทุกหน่วยงานที่เกี่ยวข้อง
“เกณิกา” มั่นใจ รัฐบาลเดินหน้าแก้ทุกปัญหาให้เกษตรกรและชาวประมงได้ หลัง “รมว.ธรรมนัส” ลงพื้นที่ จ.สมุทรสาคร เร่งประสานทุกหน่วยงานที่เกี่ยวข้อง
วันที่ 29 ต.ค. 66 น.ส.เกณิกา อุ่นจิตร์ รองโฆษกประจําสํานักนายกรัฐมนตรี กล่าวถึง อุตสาหกรรมประมงในจังหวัดสมุทรสาคร ซึ่งถือว่าเป็นศูนย์กลางขนาดใหญ่ที่ส่งออกสินค้าสัตว์น้ํา รวมถึงยังเป็นหนึ่งในจังหวัดที่สําคัญในการเพาะปลูกกล้วยไม้ส่งออกต่างประเทศอีกด้วย รัฐบาลได้ให้ความสําคัญกับกลุ่มดังกล่าวมาโดยตลอด โดย ร.อ.ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ลงพื้นที่ตรวจราชการในพื้นที่จังหวัดสมุทรสาคร เพื่อรับฟังสถานการณ์ด้านประมงและหารือแนวทางแก้ไขปัญหา
น.ส.เกณิกา กล่าวต่อว่า ร.อ.ธรรมนัส ได้หารือกับตัวแทนหลายภาคส่วน และพบปัญหาในส่วนของเรือประมงในน่านน้ําไทยที่ได้รับผลกระทบจากการบังคับใช้กฎหมาย เรือประมงนอกน่านน้ําไทยที่ประสบปัญหาขาดแหล่งทําการประมงในน่านน้ําของรัฐชายฝั่งอื่นที่มีอยู่จํากัด และเรือประมงพื้นบ้านจับสัตว์น้ําได้น้อยลง เนื่องจากเรือมีขนาดเล็กไม่สามารถออกทําการประมงได้ไกล รวมไปถึงปัญหาน้ําเสียจากภาคเกษตรกรรม อุตสาหกรรม ครัวเรือน ปัญหาน้ําทะเลเน่าเสียจากปรากฎการณ์แพลงก์ตอนบลูม (Plankton Bloom) และปัญหาราคาสัตว์น้ําที่ได้จากการทําการประมงตกต่ํา
“ภายหลังจากที่ ร.อ.ธรรมนัส ได้รับรู้ปัญหาก็ได้สั่งการด่วนหน่วยงานในสังกัดเร่งแก้ปัญหากลุ่มเกษตรกรและชาวประมงในพื้นที่จังหวัดสมุทรสาคร โดยได้เน้นการแก้ปัญหาเกี่ยวกับแรงงาน ซึ่งให้บริการแบบจุดเดียวเบ็ดเสร็จ (One stop service) การแก้ไขกฎหมายลําดับรอง และการควบรวมกฎหมายฉบับต่าง ๆ เพื่ออํานวยความสะดวก และลดอุปสรรคในการทําประมง ตนจึงมั่นใจว่าภายใต้การทํางานของรัฐบาลนายกฯ เศรษฐา ทวีสิน และขับเคลื่อนโดย ร.อ.ธรรมนัส จะทําให้ทุกปัญหาของเกษตรกรไทยจะถูกแก้ไขโดยเร่งด่วน โดยคํานึงถึงประโยชน์ของเกษตรกรมาเป็นอันดับแรก”น.ส.เกณิกา กล่าว
รัฐบาลไทย-ข่าวทำเนียบรัฐบาล-รมช.สธ. กำชับ รพร.หล่มเก่า เตรียมพร้อมระบบบริการสุขภาพรับฤดูกาลท่องเที่ยว จ.เพชรบูรณ์
วันอาทิตย์ที่ 29 ตุลาคม 2566
รมช.สธ. กําชับ รพร.หล่มเก่า เตรียมพร้อมระบบบริการสุขภาพรับฤดูกาลท่องเที่ยว จ.เพชรบูรณ์
รัฐมนตรีช่วยว่าการกระทรวงสาธารณสุข ติดตามการดําเนินงานด้านการแพทย์และสาธารณสุข โรงพยาบาลสมเด็จพระยุพราชหล่มเก่า จังหวัดเพชบูรณ์ กําชับเตรียมความพร้อมระบบบริการสุขภาพ ดูแลประชาชนที่จะเจ็บป่วยด้วยโรคในฤดูหนาวมากขึ้น
รัฐมนตรีช่วยว่าการกระทรวงสาธารณสุข ติดตามการดําเนินงานด้านการแพทย์และสาธารณสุข โรงพยาบาลสมเด็จพระยุพราชหล่มเก่า จังหวัดเพชบูรณ์ กําชับเตรียมความพร้อมระบบบริการสุขภาพ ดูแลประชาชนที่จะเจ็บป่วยด้วยโรคในฤดูหนาวมากขึ้น และจัดระบบบริการการแพทย์ฉุกเฉิน รับฤดูกาลท่องเที่ยว
วันนี้ ( 29 ตุลาคม 2566) ที่โรงพยาบาลสมเด็จพระยุพราชหล่มเก่า จังหวัดเพชบูรณ์ นายสันติ พร้อมพัฒน์ รัฐมนตรีช่วยว่าการกระทรวงสาธารณสุข ติดตามการดําเนินงานห้องฉุกเฉินคุณภาพ หน่วยบริการฟอกไต พร้อมมอบของเยี่ยมไข้ผู้ป่วยที่รับการรักษาในโรงพยาบาล และกล่าวว่า ขณะนี้ใกล้จะเข้าสู่ฤดูหนาว ซึ่งเป็นช่วงที่ประชาชนนิยมเดินทางไปท่องเที่ยวในพื้นที่ภูเขาหรือยอดดอยมากขึ้น และจังหวัดเพชรบูรณ์เป็นหนึ่งในจุดหมายปลายทางที่สําคัญ เนื่องจากมีแหล่งท่องเที่ยวทางธรรมชาติเป็นจํานวนมาก จึงได้กําชับให้หน่วยบริการสาธารณสุขในพื้นที่เตรียมความพร้อม
ทั้งการดูแลประชาชนที่จะเจ็บป่วยด้วยโรคในฤดูหนาวมากขึ้น อาทิ ไข้หวัด ไข้หวัดใหญ่ ปอดบวม เป็นต้น และการบูรณาการกับเครือข่ายในพื้นที่เพื่อจัดระบบบริการการแพทย์ฉุกเฉิน รองรับนักท่องเที่ยวที่จะมาเยือนจังหวัดเพชรบูรณ์
นายสันติกล่าวต่อว่า สําหรับโรงพยาบาลสมเด็จพระยุพราชหล่มเก่า ซึ่งเป็นโรงพยาบาลชุมชนขนาด 90 เตียง ดูแลประชากรในพื้นที่ ประมาณ 54,000 คน ได้เตรียมการตามนโยบายนักท่องเที่ยวปลอดภัยของกระทรวงสาธารณสุข เนื่องจากอยู่ในพื้นที่ท่องเที่ยวสําคัญของประเทศ โดยมีระบบห้องฉุกเฉินคุณภาพSmart EMS ที่ได้รับการรับรองเป็นอําเภอที่ดําเนินการป้องกันการบาดเจ็บทางจราจรทางถนน (D-RTI) ระดับดีเยี่ยม (Advance) มีการนําเทคโนโลยีมาใช้ในระบบบริการ พร้อมแพทย์ พยาบาล นักเวชปฏิบัติฉุกเฉิน ประจําตลอด 24 ชั่วโมง มีระบบคัดแยกผู้ป่วยทําให้ได้รับการตรวจรักษาอย่างรวดเร็วตามลําดับความเร่งด่วน และยังมีช่องทางด่วน (Fast Track) ในกลุ่มโรคที่มีความเสี่ยงสูง เช่น โรคหลอดเลือดสมอง โดยมีโรงพยาบาลหล่มสัก และโรงพยาบาลเพชรบูรณ์ เป็นเครือข่ายในระบบส่งรักษาต่อ ทําให้ผู้ป่วยได้รับการดูแลรักษาอย่างไร้รอยต่อ
**********************************************29 ตุลาคม 2566
รัฐบาลไทย-ข่าวทำเนียบรัฐบาล-โฆษกรัฐบาลเผยผลการศึกษาจากนักเศรษฐศาสตร์ยืนยันนโยบาย Digital Wallet มีผลสำคัญต่อการกระตุ้นการเติบโตของ GDP ได้ดี
วันอาทิตย์ที่ 29 ตุลาคม 2566
29/10/2566
โฆษกรัฐบาลเผยผลการศึกษาจากนักเศรษฐศาสตร์ยืนยันนโยบาย Digital Wallet มีผลสําคัญต่อการกระตุ้นการเติบโตของ GDP ได้ดี
โฆษกรัฐบาลเผยผลการศึกษาจากนักเศรษฐศาสตร์ยืนยันนโยบาย Digital Wallet มีผลสําคัญต่อการกระตุ้นการเติบโตของ GDP ได้ดี
วันที่ 29 ตุลาคม 2566 นายชัย วัชรงค์ โฆษกประจําสํานักนายกรัฐมนตรีเปิดเผยผลงานการศึกษา ดร.สุวิทย์ สรรพวิทยศิริ และทีมงานเศรษฐศาสตร์นอกขนบที่อธิบายเรื่องผลของนโยบายต่อ GDP และต่อหนี้สาธารณะต่อGDP ซึ่งการรายงานแสดงให้เห็นว่า นโยบาย Digital Wallet มีผลสําคัญต่อการกระตุ้นการเติบโตของ GDP ได้ดีที่สุดและมีผลกระทบต่อการเพิ่มขึ้นของหนี้สาธารณะต่อ GDP ต่ําสุด
ซึ่งจากกราฟของการศึกษาดังกล่าวพบว่า นโยบายกระตุ้นเศรษฐกิจของพรรคเพื่อไทยตามนโยบายเงิน Digital Wallet 10,000 บาท จะสามารถกระตุ้นผลของการเติบโต GDP ได้สูงสุดที่ 4.73%,5.22%,5.61%และ5.54%ในปีงบประมาณ 2567,2568,2569และ2570 ตามลําดับและมีผลกระทบต่อการเพิ่มขึ้นของหนี้สาธารณะต่อ GDP ต่ําสุดด้วย
“ถึงแม้การศึกษาชิ้นนี้จะเป็นการทําการศึกษาในการเปรียบเทียบเชิงนโยบายในช่วงก่อนการเลือกตั้งของพรรคการเมืองต่าง ๆ แต่ผ่านโมเดลการคํานวนวงเงินงบประมาณตามนโยบายสําคัญทางการคลังที่แต่ละพรรคการเมืองได้หาเสียงเอาไว้ก่อนหน้าการเลือกตั้ง โดยคาดการณ์ผลของนโยบายนั้น ๆ ต่ออัตราการเติบโตของ GDP และต่อหนี้สาธารณะต่อ GDP ซึ่งโฆษกรัฐบาลกล่าวว่าการกําหนดนโยบายของพรรคเพื่อไทย ได้ผ่านกรอบความคิดเกี่ยวกับการพัฒนาท่ามกลางความท้าทายในอนาคตที่เล็งเห็นสัญญาณอันตรายว่า หาก GDP ยังคงถูกปล่อยให้เติบโตต่ําในระดับเพียงแค่ราว ๆ 2% ดังเช่นในช่วง 8-9 ปีที่ผ่านมา เศรษฐกิจของประเทศไทยจะเริ่มมีปัญหาในการดูแลผู้สูงอายุที่นับวันก็จะมีจํานวนคนมากขึ้นทุกปี หรือแม้แต่ความสามารถในการจ่ายเงินบํานาญข้าราชการก็อาจจะได้รับผลกระทบด้วย จึงจําเป็นอย่างยิ่งที่จะต้องดึงให้การเติบโตของ GDP ขึ้นไปถึงระดับ 5% ให้ได้ ดังนั้นจึงต้องการให้เกิดการสตาร์ทเครื่องยนต์ทางเศรษฐกิจ กระตุ้นการใช้จ่ายเพื่อฟื้นฟูและพลิกฟื้นเศรษฐกิจให้เร็วที่สุด” นายชัย กล่าว
รัฐบาลไทย-ข่าวทำเนียบรัฐบาล-​รัฐมนตรีต่างประเทศบังกลาเทศ เข้าเยี่ยมคารวะรัฐมนตรีว่าการกระทรวงสาธารณสุข
วันจันทร์ที่ 16 ตุลาคม 2566
16/10/2566
​รัฐมนตรีต่างประเทศบังกลาเทศ เข้าเยี่ยมคารวะรัฐมนตรีว่าการกระทรวงสาธารณสุข
มนตรีว่าการกระทรวงการต่างประเทศ สาธารณรัฐประชาชนบังกลาเทศ ได้เข้าเยี่ยมคารวะนพ.ชลน่าน ศรีแก้ว รัฐมนตรีว่าการกระทรวงสาธารณสุข โดยได้กล่าวชื่นชมระบบสาธารณสุขของประเทศไทย และขอให้สร้างความร่วมมือด้านสาธารณสุขระหว่าง 2 ประเทศ
วันนี้ (16 ตุลาคม 2566) เวลา 13.30 น. H.E. Dr. Abulkalam Abdul Momen (ดร. อาบุลคาลัม อับดุล โมเมน) รัฐมนตรีว่าการกระทรวงการต่างประเทศ สาธารณรัฐประชาชนบังกลาเทศ ได้เข้าเยี่ยมคารวะนพ.ชลน่าน ศรีแก้ว รัฐมนตรีว่าการกระทรวงสาธารณสุข โดยได้กล่าวชื่นชมระบบสาธารณสุขของประเทศไทย และขอให้สร้างความร่วมมือด้านสาธารณสุขระหว่าง 2 ประเทศ เนื่องจากประเทศไทยมีผู้เชี่ยวชาญ จํานวนมาก รวมทั้งขอให้ประเทศไทยสนับสนุนผู้สมัครของบังกลาเทศ ในการลงสมัครรับเลือกตั้งเป็นผู้อํานวยการองค์การอนามัยโลกประจําภูมิภาคเอเชียตะวันออกเฉียงใต้ ที่จะมีการเลือกตั้งในระหว่างการประชุมคณะกรรมการองค์การอนามัยโลกภูมิภาคเอเชียตะวันออกเฉียงใต้ สมัยที่ 76 ระหว่างวันที่ 30 ตุลาคม - 2 พฤศจิกายน 2566 ณ สํานักงานองค์การอนามัยโลกภูมิภาคเอเชียตะวันออกเฉียงใต้ กรุงนิวเดลี สาธารณรัฐอินเดีย ด้วย
รัฐบาลไทย-ข่าวทำเนียบรัฐบาล-เปิดการอบรมเชิงปฏิบัติการหลักสูตรนักบริหาร สำนักงานคณะกรรมการอาหารและยา (อย.) รุ่นที่ 1
วันจันทร์ที่ 16 ตุลาคม 2566
เปิดการอบรมเชิงปฏิบัติการหลักสูตรนักบริหาร สํานักงานคณะกรรมการอาหารและยา (อย.) รุ่นที่ 1
เปิดการอบรมเชิงปฏิบัติการหลักสูตรนักบริหาร สํานักงานคณะกรรมการอาหารและยา (อย.) รุ่นที่ 1
นพ.โอภาส การย์กวินพงศ์ ปลัดกระทรวงสาธารณสุข ประธานเปิดการอบรมเชิงปฏิบัติการหลักสูตรนักบริหาร สํานักงานคณะกรรมการอาหารและยา (อย.) รุ่นที่ 1 และบรรยายพิเศษ เรื่อง ยุทธศาสตร์ชาติด้านสาธารณสุข เพื่อพัฒนาและเตรียมความพร้อมบุคลากร อย. ให้ก้าวสู่ตําแหน่งที่สูงขึ้น รวมถึงพัฒนาสมรรถนะทางการบริหาร สร้างความร่วมมือในงานที่เป็นประโยชน์ต่อสาธารณะเพื่อการคุ้มครองผู้บริโภคด้านผลิตภัณฑ์สุขภาพขององค์กร โดยมี นพ.ปภัสสร เจียมบุญศรี รองอธิการบดีสถาบันพระบรมราชชนก นพ.ณรงค์ อภิกุลวณิช รักษาราชการแทนเลขาธิการ อย. คณะผู้บริหารฯ และผู้เข้ารับการอบรม จํานวน 24 คน เข้าร่วม ที่โรงแรมอมารี ดอนเมือง แอร์พอร์ต กทม. **********************ตุลาคม 2566
รัฐบาลไทย-ข่าวทำเนียบรัฐบาล-กระทรวงยุติธรรม ร่วมแสดงความยินดีในโอกาสครบรอบ คมชัดลึก ๒๒ ปี
วันจันทร์ที่ 16 ตุลาคม 2566
16/10/2566
กระทรวงยุติธรรม ร่วมแสดงความยินดีในโอกาสครบรอบ คมชัดลึก ๒๒ ปี
กระทรวงยุติธรรม ร่วมแสดงความยินดีในโอกาสครบรอบ คมชัดลึก ๒๒ ปี
ในวันจันทร์ที่ ๑๖ ตุลาคม ๒๕๖๖ เวลา ๑๔.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม มอบหมาย นายกูเฮง ยาวอหะซัน เลขานุการรัฐมนตรีว่าการกระทรวงยุติธรรม และนายยู่สิน จินตภากร ผู้ช่วยรัฐมนตรีประจํากระทรวงยุติธรรม ร่วมแสดงความยินดี เนื่องในโอกาสครบรอบคมชัดลึก ๒๒ ปี โดยมี นายปิยวิทย์ ดํารงสัตย์ กรรมการผู้จัดการ คมชัดลึก ให้การต้อนรับ ณ อาคารเนชั่น ชั้น ๑ ถนนเทพรัตน กรุงเทพมหานคร
รัฐบาลไทย-ข่าวทำเนียบรัฐบาล-คณะรัฐมนตรีมีมติอนุมัติดำเนินโครงการก่อสร้างรถไฟทางคู่ ช่วงขอนแก่น-หนองคาย ของการรถไฟแห่งประเทศไทย ในวงเงิน 29,748 ล้านบาท
วันจันทร์ที่ 16 ตุลาคม 2566
16/10/2566
คณะรัฐมนตรีมีมติอนุมัติดําเนินโครงการก่อสร้างรถไฟทางคู่ ช่วงขอนแก่น-หนองคาย ของการรถไฟแห่งประเทศไทย ในวงเงิน 29,748 ล้านบาท
คณะรัฐมนตรีมีมติอนุมัติดําเนินโครงการก่อสร้างรถไฟทางคู่ ช่วงขอนแก่น-หนองคาย ของการรถไฟแห่งประเทศไทย ในวงเงิน 29,748 ล้านบาท
วันนี้ (16 ตุลาคม 2566)นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า คณะรัฐมนตรีมีมติอนุมัติดําเนินโครงการก่อสร้างรถไฟทางคู่ ช่วงขอนแก่น-หนองคาย ของการรถไฟแห่งประเทศไทย ในวงเงิน 29,748 ล้านบาท ระยะเวลาดําเนินการ 5 ปี ตามที่กระทรวงคมนาคมเสนอ
โครงการก่อสร้างรถไฟทางคู่ ช่วงขอนแก่น-หนองคาย เป็นส่วนหนึ่งของโครงการภายใต้ยุทธศาสตร์การพัฒนาโครงสร้างพื้นฐานด้านคมนาคมขนส่งของไทย ในแผนงาน 1 การพัฒนาโครงข่ายรถไฟระหว่างเมือง (การพัฒนาระบบรถไฟรางคู่) ระยะที่ 2 เพื่อเพิ่มศักยภาพการให้บริการขนส่งทางราง สนับสนุนการขนส่งผู้โดยสารและสินค้า ซึ่งสอดคล้องตามนโยบายการพัฒนาระบบขนส่งและโลจิสติกส์และแผนการพัฒนาต่างๆ ของรัฐบาลที่สนับสนุนให้มีการระบบขนส่งทางราง เพื่อช่วยลดอุบัติเหตุทางถนน ลดมลพิษ ลดต้นทุนการขนส่งสินค้า และสามารถประหยัดการใช้พลังงานของประเทศได้ในระยะยาว
โดยเป็นโครงการก่อสร้างทางรถไฟใหม่ขนาดทาง 1.00 เมตร เพิ่มขึ้นจํานวน 1 ทาง ขนานไปกับเส้นทางรถไฟเดิม ระยะทางประมาณ 167 กิโลเมตร มีสถานีทั้งสิ้น 14 สถานี (ก่อสร้างสถานีใหม่ 6 สถานี ปรับปรุงสถานีเดิม 8 สถานี) โดยได้มีการก่อสร้างสะพานรถยนต์ข้ามทางรถไฟ จํานวน 31 แห่ง และถนนลอดใต้ทางรถไฟ จํานวน 53 แห่ง พร้อมก่อสร้างรั้วตลอดแนวเส้นทางรถไฟ
โครงการฯ มีแผนงานจะเปิดให้บริการประชาชนในปี พ.ศ. 2570 จึงต้องได้รับการอนุมัติจากคณะรัฐมนตรี ในปี พ.ศ. 2566 และเริ่มการก่อสร้างในปี พ.ศ. 2567 โดยคาดว่าปริมาณผู้โดยสารมีจํานวนประมาณ 3,500 คนต่อวัน ในปี พ.ศ. 2569 และมีจํานวนเพิ่มขึ้นเป็น 5,800 คนต่อวัน ในปี พ.ศ. 2599 และมีปริมาณการขนส่งสินค้าโดยใช้เส้นทางรถไฟช่วงนี้จํานวนประมาณ 3.50 ล้านตันต่อปี ในปี พ.ศ. 2569 และมีจํานวนเพิ่มขึ้นเป็น 4.20 ล้านตันต่อปี ในปี พ.ศ. 2599
รัฐบาลไทย-ข่าวทำเนียบรัฐบาล-จ.บุรีรัมย์ น้อมนำพระราชดำริ "บ้านนี้มีรัก ปลูกผักกินเอง" และ "ทางนี้มีผล ผู้คนรักกัน" ลงพื้นที่ติดตามการดำเนินงานศูนย์เรียนรู้อำเภอประโคนชัย ขับเคลื่อนการสร้างความมั่นคงทางอาหาร
วันจันทร์ที่ 16 ตุลาคม 2566
16/10/2566
จ.บุรีรัมย์ น้อมนําพระราชดําริ "บ้านนี้มีรัก ปลูกผักกินเอง" และ "ทางนี้มีผล ผู้คนรักกัน" ลงพื้นที่ติดตามการดําเนินงานศูนย์เรียนรู้อําเภอประโคนชัย ขับเคลื่อนการสร้างความมั่นคงทางอาหาร
จังหวัดบุรีรัมย์ น้อมนําพระราชดําริ "บ้านนี้มีรัก ปลูกผักกินเอง" และ "ทางนี้มีผล ผู้คนรักกัน" ลงพื้นที่ติดตามการดําเนินงานศูนย์เรียนรู้อําเภอประโคนชัย ขับเคลื่อนการสร้างความมั่นคงทางอาหาร มุ่งไปสู่การเป็นหมู่บ้านยั่งยืน (Sustainable Village)
วันนี้ (16 ต.ค. 66) นายนฤชา โฆษาศิวิไลซ์ ผู้ว่าราชการจังหวัดบุรีรัมย์ เปิดเผยว่า จังหวัดบุรีรัมย์มุ่งเสริมสร้างความยั่งยืนในทุกมิติตามนโยบายของกระทรวงมหาดไทย โดยเฉพาะอย่างยิ่งการน้อมนําแนวพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในการเสริมสร้างความมั่นคงด้านอาหาร ส่งเสริมการปฏิบัติตามหลักปรัชญาของเศรษฐกิจพอเพียง ด้วยการปลูกปลูกพืชผักสวนครัวในทุกครัวเรือน เพื่อให้มีอาหารเพียงพอสําหรับบริโภค สามารถลดค่าใช้จ่ายในครัวเรือน ตลอดจนมีผักปลอดสารพิษที่ไม่ส่งผลเสียต่อสุขภาพ อีกทั้งหากมีเพียงพอสามารถนําไปแบ่งปัน หรือขยายไปสู่การสร้างรายได้ นับเป็นการพึ่งพาตนเองตามหลักปรัชญาของเศรษฐกิจพอเพียง
นายนฤชา โฆษาศิวิไลซ์ ผู้ว่าราชการจังหวัดบุรีรัมย์ กล่าวว่า จังหวัดบุรีรัมย์ได้สั่งการให้นายอําเภอทุกอําเภอ ร่วมกับส่วนราชการในพื้นที่ และภาคีเครือข่ายทั้ง 7 ภาคีเครือข่าย ลงพื้นที่ตรวจติดตามการดําเนินการสร้างความมั่นคงอาหาร การปลูกผักสวนครัว และการปลูกสมุนไพร 30 ชนิด โดยเริ่มตั้งแต่ที่อําเภอประโคนชัย นําโดยนายกิติพัฒน์ กะวัง นายอําเภอประโคนชัย นางกอบเกื้อ เหล่าทวี พัฒนาการอําเภอประโคนชัย ณ ศูนย์เรียนรู้ตามแนวพระราชดําริอําเภอประโคนชัย และบ้านโคกปราสาท หมู่ที่ 5 ตําบลละเวี้ย อําเภอประโคนชัย โดยการลงพื้นที่ตรวจกิจกรรมการสร้างความมั่นคงทางอาหาร ได้แก่ "บ้านนี้มีรัก ปลูกผักกินเอง" และ "ทางนี้มีผล ผู้คนรักกัน" ให้เห็นผลเป็นรูปธรรม เพื่อให้เป็นแหล่งเรียนรู้แก่ส่วนราชการ และประชาชนที่มาติดต่อราชการ พร้อมทั้งบูรณาการทุกหน่วยงานร่วมกันรณรงค์และสร้างการรับรู้ให้ประชาชนในพื้นที่ได้ตระหนักในเรื่องของการสร้างความมั่นคงทางอาหาร มีผักสวนครัวที่ปลอดภัยและมีคุณภาพดีปลูกไว้รับประทานเองภายในครัวเรือน
“ขอเชิญชวนพี่น้องประชาชนทุกบ้าน ทุกชุมชน ร่วมกันปลูกผักสวนครัว สร้างความมั่นคงทางอาหาร และร่วมกันขยายผลในครัวเรือน/หมู่บ้าน/ชุมชน อย่างต่อเนื่อง น้อมนําหลักปรัชญาของเศรษฐกิจพอเพียง บนหลักการพึ่งพาตนเอง เพื่อยกระดับคุณภาพชีวิตของตนเองและครอบครัว ประชาชนทุกคนมีกินมีใช้ เกิดความรักความสามัคคี เกิดความเข้มแข็งของคนในชุมชน นําไปสู่การเป็นหมู่บ้านยั่งยืน (Sustainable Village) ที่ประชาชนทุกคนมีความแข็งแรงทั้งสุขภาพกายและสุขภาพใจ มีความสุข และช่วยกันขยายผลความสําเร็จไปเป็นแนวทางขับเคลื่อนไปยังทุกอําเภอ เพื่อให้เกิดพลังความเข้มแข็ง สร้างความสุขให้กับประชาชนชาวบุรีรัมย์ ได้มีคุณภาพชีวิตที่ดีอย่างยั่งยืน" นายนฤชา โฆษาศิวิไลซ์ ผู้ว่าราชการจังหวัดบุรีรัมย์ กล่าวเพิ่มเติม
รัฐบาลไทย-ข่าวทำเนียบรัฐบาล-“รมต.ธรรมนัส”นั่งหัวโต๊ะหารือ ก.มหาดไทย - กระทรวงทรัพยากรธรรมชาติฯ  เร่งแก้ปัญหาสมัชชาคนจน
วันจันทร์ที่ 16 ตุลาคม 2566
“รมต.ธรรมนัส”นั่งหัวโต๊ะหารือ ก.มหาดไทย - กระทรวงทรัพยากรธรรมชาติฯ  เร่งแก้ปัญหาสมัชชาคนจน
“รมต.ธรรมนัส”นั่งหัวโต๊ะหารือ ก.มหาดไทย - กระทรวงทรัพยากรธรรมชาติฯ
เร่งแก้ปัญหาสมัชชาคนจน พร้อมพบปะกลุ่มพีมูฟ ก่อนยุติการชุมชุมหน้าทําเนียบ
วันนี้ (16 ต.ค.66) เวลา 13.30 น. ร้อยเอก ธรรมนัส  พรหมเผ่า รัฐมนตรีว่าการกระทรวงเกษตรและสหกรณ์ พร้อมด้วย นายมงคลชัย  สมอุดร รองปลัดสํานักนายกรัฐมนตรี หารือร่วมกับแกนนําสมัชชาคนจน  (สคจ.) และ พลตํารวจเอก สุรเชษฐ์ หักพาล รองผู้บัญชาการตํารวจแห่งชาติ พร้อมด้วยผู้แทนหน่วยงานจากกระทรวงมหาดไทย และกระทรวงทรัพยากรธรรมชาติและสิ่งแวดล้อม ณ ห้องประชุม 3 ชั้น 3 อาคารสํานักงาน ก.พ. (เดิม) เพื่อพิจารณาแนวทางแก้ไขปัญหาข้อเรียกร้องที่เกี่ยวข้องกับทั้งสองกระทรวงซึ่งส่วนใหญ่เป็นเรื่องของที่ดินที่เป็นปัญหาค้างคาเดิมที่ยังไม่ได้รับการแก้ไขที่เป็นรูปธรรม แบ่งเป็น กระทรวงมหาดไทย 14 กรณีประเด็นปัญหา กระทรวงทรัพยากรธรรมชาติและสิ่งแวดล้อม 7 กรณี  ซึ่งที่ประชุมได้เห็นชอบกรอบการทํางานจากนี้ร่วมกันระหว่างสมัชชา และหน่วยงานที่เกี่ยวข้องในรายละเอียดตามข้อร้องเรียนในแต่ละประเด็น เสนอต่อสํานักปลัดสํานักนายกรัฐมนตรีภายในสัปดาห์นี้  ซึ่งเบื้องต้นได้ผลเป็นน่าพอใจ และเมื่อมีกรอบแนวทางออกในการดําเนินงานในความเดือนร้อนที่พี่น้องสมัชชาคนจนเสนอมา และมีการตั้งคณะทํางานร่วมกัน คาดว่าการปักหลักชุมนุมก็จะไม่ยืดเยื้อแน่นอน
อย่างไรก็ตาม หลังจากการหารือร่วมกับกลุ่มสมัชชาคนจนเรียบร้อยแล้ว รัฐมนตรีว่าการกระทรวงเกษตรฯ ได้เดินทางต่อไปยังบริเวณประตู 5 ทําเนียบรัฐบาล พบปะตัวแทนขบวนการประชาชนเพื่อสังคมที่เป็นธรรม หรือ พีมูฟ เพื่อหารือการขับเคลื่อนการทํางานของคณะอนุกรรมการ ที่นายภูมิธรรม เวชยชัย รองนายกรัฐมนตรี ประธานกรรรมการลงนามแต่งตั้งทั้งหมด 7 คณะอนุกรรมการ ได้แก่ 1.คณะอนุกรรมการแก้ไขปัญหาที่ดินทั้งระบบ 2.คณะอนุกรรมการด้านกฎหมาย และกระบวนการยุติธรรม 3.คณะอนุกรรมการแก้ไขปัญหาผลกระทบจากโครงการของรัฐ 4.คณะอนุกรรมการขับเคลื่อนสวัสดิการโดยรัฐ 5.คณะอนุกรรมการแก้ไขปัญหาสิทธิสถานะ และบุคคล 6.คณะอนุกรรมการสิทธิที่อยู่อาศัยและการเข้าถึงสาธารณูปโภคขั้นพื้นฐาน และ 7.คณะอนุกรรมการแก้ไขปัญหาที่อยู่อาศัยในที่ดินของการรถไฟแห่งประเทศไทย เพื่อแก้ไขปัญหาใน 10 ประเด็นข้อเสนอเชิงนโยบาย และปัญหารายกรณีทั้งสิ้น 266 กรณี ร่วมกันตามที่กลุ่มพีมูฟได้ยื่นข้อเสนอการแก้ไขปัญหาของกลุ่มพีมูฟ ซึ่งสํานักปลัดสํานักนายกรัฐมนตรีในฐานะฝ่ายเลขานุการ จะประสานงานฝ่ายเลขาฯ ของคณะกรรมการและอนุกรรมการทุกชุดมาประชุมร่วมกับผู้แทนพีมูฟโดยเร็วต่อไป  ทั้งนี้ กลุ่มพีมูฟได้ปักหลักชุมนุมบริเวณหน้าทําเนียบรัฐบาลมาตั้งแต่วันที่ 3 ตุลาคมที่ผ่านมา และจะยุติการชุมชุมและทยอยเดินทางกลับภูมิลําเนาในวันนี้ (16 ต.ค.66).
รัฐบาลไทย-ข่าวทำเนียบรัฐบาล-รมช.สธ. ตรวจเยี่ยมและรณรงค์ เทศกาลกินเจ
วันจันทร์ที่ 16 ตุลาคม 2566
รมช.สธ. ตรวจเยี่ยมและรณรงค์ เทศกาลกินเจ
รมช.สธ. ตรวจเยี่ยมและรณรงค์ เทศกาลกินเจ
นายสันติ พร้อมพัฒน์ รัฐมนตรีช่วยว่าการกระทรวงสาธารณสุข ตรวจเยี่ยมและรณรงค์เทศกาล “กินเจ กินผัก ปลอดภัย ใส่ใจการล้างมือ” พร้อมเยี่ยมชมบูธจําหน่ายอาหารเจ และบูธนิทรรศการ โดยมี พญ.อัจฉรา นิธิอภิญญาสกุล อธิบดีกรมอนามัย นพ.ทวีศิลป์ วิษณุโยธิน อธิบดีกรมการแพทย์แผนไทยและการแพทย์ทางเลือก คณะผู้บริหาร เจ้าหน้าที่ และผู้ประกอบการร้านค้า ร่วมงาน ที่ ลานเอาท์เล็ท สแควร์ เมืองทองธานี จ.นนทบุรี ************************** ตุลาคม 2566
รัฐบาลไทย-ข่าวทำเนียบรัฐบาล-กลับมาอีกครั้ง... กลับมาอีกครั้ง... "RUN FOR BLOOD วิ่งหาเลือดเพื่อผู้ป่วย 2023"
วันจันทร์ที่ 16 ตุลาคม 2566
16/10/2566
กลับมาอีกครั้ง... กลับมาอีกครั้ง... "RUN FOR BLOOD วิ่งหาเลือดเพื่อผู้ป่วย 2023"
กลับมาอีกครั้ง... "RUN FOR BLOOD วิ่งหาเลือดเพื่อผู้ป่วย 2023"
กลับมาอีกครั้ง... "RUN FOR BLOOD วิ่งหาเลือดเพื่อผู้ป่วย 2023"
กาชาดชวนสายสตรอง มาวิ่งสะสมระยะทาง
จะวิ่งที่ไหน เมื่อไหร่ก็ได้ ขอแค่มีใจ
เพราะเส้นชัย คือ โลหิตเพื่อผู้ป่วย
ร่วมเป็นส่วนหนึ่งในโครงการ RUN FOR BLOOD วิ่งหาเลือดเพื่อผู้ป่วย 2023
ผ่าน 3 ช่องทาง ดังนี้
1. ลงทะเบียนวิ่ง Virtual Run
ตั้งแต่วันที่ 1 ก.ย. – 31 ต.ค. 66
ค่าสมัคร 500 บาท (เสื้อวิ่ง และเหรียญ)
ทาง : https://race.thai.run/runforblood2023
ลุ้นรางวัลพิเศษ
สําหรับนักวิ่งสายสตรอง ที่สะสมระยะวิ่งได้มากที่สุด 5 อันดับแรก
หมายเหตุ : ส่งผลวิ่งได้ ภายในวันที่ 1 ต.ค. – 5 ธ.ค.66 เวลา 00.00 น
2. สนับสนุนทําบุญ
ซื้อเสื้อวิ่ง “RUN FOR BLOOD” (สีเขียว)
ราคา 300 บาท เท่านั้น **มีจํานวนจํากัด**
3. และอีก 1 ช่องทาง ร่วมบริจาคเงิน
ผ่านบัญชี “RUN FOR BLOOD - วิ่งหาเลือดเพื่อผู้ป่วย”
ศูนย์บริการโลหิตแห่งชาติ สภากาชาดไทย
บัญชีออมทรัพย์
429-163199-3 ธนาคารไทยพาณิชย์
สาขา สภากาชาดไทย ***ลดหย่อนภาษี 2 เท่า***
#Runforblood2023
#วิ่งหาเลือดเพื่อผู้ป่วย
รัฐบาลไทย-ข่าวทำเนียบรัฐบาล-กรมการจัดหางาน เตรียมงานกว่า 6 หมื่นอัตรา ทั้งในและต่างประเทศรองรับแรงงานกลับจากอิสราเอล
วันจันทร์ที่ 16 ตุลาคม 2566
16/10/2566
กรมการจัดหางาน เตรียมงานกว่า 6 หมื่นอัตรา ทั้งในและต่างประเทศรองรับแรงงานกลับจากอิสราเอล
นางสาวบุณยวีร์ ไขว้พันธุ์ รองอธิบดี รักษาราชการแทน อธิบดีกรมการจัดหางาน เปิดเผยว่า นายพิพัฒน์ รัชกิจประการ รัฐมนตรีว่าการกระทรวงแรงงาน ห่วงใยแรงงานไทยที่ได้รับผลกระทบจากเหตุความไม่สงบในอิสราเอล
และกําชับให้ทุกหน่วยงานดูแลแรงงานไทยตามภารกิจ ซึ่งในส่วนของกรมการจัดหางานได้เตรียมการให้ความช่วยเหลือแรงงานไทยที่เดินทางกลับประเทศไทยแล้ว โดยทันทีที่ถึงประเทศไทยเจ้าหน้าที่จะชี้แจงการรับสิทธิประโยชน์จากกองทุนเพื่อช่วยเหลือแรงงานไทยไปทํางานต่างประเทศ เบื้องต้นแรงงานไทยที่เป็นสมาชิกกองทุนฯ และอยู่ในความคุ้มครองจะมีสิทธิ์รับสิทธิประโยชน์จากกองทุนฯ กรณีประสบปัญหาต้องเดินทางกลับประเทศไทยเนื่องจากภัยสงคราม รายละ 15,000 บาท อย่างแน่นอน โดยเจ้าหน้าที่สํานักงานจัดหางานจังหวัดซึ่งอยู่ในภูมิลําเนาของแรงงานจะลงพื้นที่ประสานและติดตามให้แรงงานได้รับสิทธิประโยชน์จากกองทุน ภายใน 3 วัน ส่วนแรงงานไทยที่ต้องการกลับไปทํางานที่อิสราเอล กรมการจัดหางานได้มีหนังสือถึงสํานักงานประชากรและตรวจคนเข้าเมืองของอิสราเอล (PIBA) เพื่อขอให้พิจารณารับแรงงานไทยกลับเข้าทํางานในรัฐอิสราเอลอีกครั้งหากสถานการณ์คลี่คลายลงซึ่งจะมีการเจรจาต่อรองต่อไป
นางสาวบุณยวีร์ กล่าวว่า สําหรับมาตรการดูแลแรงงานไทยที่เดินทางกลับมาถึงประเทศ กรมการจัดหางานจะมีการสอบถามความสมัครใจของแรงงานเพื่อหางานที่ตรงกับความต้องการ โดยมีทั้งการเตรียมตําแหน่งงานในต่างประเทศที่มีรายได้และลักษณะงานใกล้เคียงกับงานในประเทศอิสราเอลให้กับแรงงานไทยที่ต้องการเดินทางไปทํางานต่างประเทศ อาทิ ไต้หวัน ภาคก่อสร้าง สาธารณรัฐโปรตุเกส คนงานเกษตร กรีซ คนงานเกษตร สาธารณรัฐเกาหลี งานปศุสัตว์ และงานภาคเกษตร (วีซ่า E-8) ซึ่งสามารถไปซ้ําได้และไม่ต้องสอบวัดระดับภาษาเกาหลี ในส่วนของแรงงานไทยที่ไม่ประสงค์เดินทางไปทํางานต่างประเทศแล้ว ได้เตรียมตําแหน่งงานว่างจากทั่วประเทศ จํานวน 63,296 อัตรา ไว้รองรับ โดยตําแหน่งงานว่าง 5 อันดับแรก ได้แก่ แรงงานบรรจุผลิตภัณฑ์ พนักงานขายของหน้าร้าน เจ้าหน้าที่สํานักงาน เจ้าหน้าที่คลังสินค้า และผู้ขับรถรับจ้าง นอกจากนี้เจ้าหน้าที่สํานักงานจัดหางานจังหวัดยังลงพื้นที่ส่งเสริมการประกอบอาชีพอิสระ การรับงานไปทํางานที่บ้าน และแนะนําแหล่งเงินทุนที่ถูกกฎหมายจากกองทุนเพื่อผู้รับงานไปทําที่บ้านซึ่งมีดอกเบี้ยต่ําให้กับแรงงานไทยที่ไม่ต้องการทํางานประจําหรือต้องการเริ่มต้นกิจการของตนเอง
ทั้งนี้ แรงงานที่ต้องการหางานทําสามารถสมัครงานผ่านเว็บไซต์ ไทยมีงานทํา.doe.go.th หรือ Mobile Application “ไทยมีงานทํา” หรือใช้บริการที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 -10 หรือติดตามประกาศรับสมัครงานในต่างประเทศได้ที่เว็บไซต์กองบริหารแรงงานไทยไปต่างประเทศ doe.go.th/overseas สอบถามรายละเอียดเพิ่มเติมได้ที่ สายด่วน 1694 กรมการจัดหางาน